Type 99

**Type 99** (poznat pod nazivima **ZTZ-99** i **WZ-123**) kineski je glavni borbeni tenk koji je razvijen na osnovi tenka Type 98. Trenutno je najmoderniji tenk u sastavu kineske vojske.

## Povijest 
Type 99 je rezultat razvoja kineske vojne industrije. Razvijen je kao bi konkurirao modernim tenkovima zapada i modernizirao zastarjelu kinesku kopnenu vojsku. Projekat je počeo s prvim prototipom poznatim kao Type 90. Imao je ruski 125&nbsp;mm glatkocijevni top s autopunjačem koji je testiran tokom ranih 1990-ih. Taj tenk bila je "odskočna daska" za razvoj modernog kineskog glavnog borbenog tenka. Tokom Zalivskog rata, pokazalo se da taj tenk ne može komparirati zapadnim M1 Abrams-u i Challenger-u. Daljnjim razvojem napravljen je tenk Type 96. Kako je zbog manje cijene tenka korištena zastarjela oprema (neki nisu imali ni termoviziju), a performanse tenka nisu bile zadovoljavajuće, 1999. godine na vojnoj paradi u Pekingu, prikazan je prvi prototip Type 98 tenka. Kasnijom nadogradnjom i poboljšanjima na oklopu i izdrživosti motora, dobiven je Type 98G po kojem je napravljen Type 99.

Type 99 je mješavina zapadnog i ruskog poimanja tenka. Tijelo tenka vrlo je slično tijelu ruskog T-72 tenka, dok je kupola sprijeda zašiljena kao i kod zapadnih tenkova. Type 99 kao i Type 96 i ruski T-90 može ispaljivati rusku protivoklopnu raketu 9M119 Refleks (NATO naziv: AT-11 Sniper) koja se pod licencom radi u Kini. Pokreće ga vodom hlađeni dizelski motor koji je kopija uspješnog njemačkog MTU motora.

## Opis 
mini|250px|Tip 99
mini|250px|Tip 99 straga
### Vatrena moć
Type 99 naoružan je 125&nbsp;mm/50 kalibara ZPT98 glavnim glatkocijevnim topom koji je stabiliziran u dvije ravni. Opremljen je autopunjačem, a top se u slučaju oštećenja može zamijeniti za manje od 1 sata. Borbeni komplet iznosi 41 granatu koje su smještene u punjaču i u tijelu tenka. Brzina paljbe je 8 granata u minuti automatski ili 1 do 2 granate kad se top puni ručno.

Iz topa se mogu ispaljivati više vrsta granata pa i ruska protivoklopna vođena raketa 9M119 Refleks (NATO naziv: AT-11 Sniper), koja se još proizvodi i u Kini pod licencom. Raketa je učinkovita na kopnene ciljeve na udaljenosti do 4000 metara, dok je za mete u zraku 5000 metara. U borbenom kompletu tenka nalaze se 4 ovakve rakete.

Sekundarno naoružanje sastoji se od 12,7&nbsp;mm mitraljeza koji je postavljen na kupolu i namijenjen je komandiru. Ugrađen je i 7,62&nbsp;mm suspregnuti mitraljez, koji je postavljen u kupoli, desno od topa.

Tenk sa svake strane kupole ima po 5 bacača dimne zavjese.

Sistem upravljanja paljbom (SUP) znatno je bolji od onog na Type 96 tenku. Sastoji se od digitalnog balističkog računara, dan/noć periskopa za komandira, termovizije, laserskog daljinomjera dometa 9&nbsp;km itd. Sa novom termovizijom Type 99 može locirati neprijateljski tenk na udaljenosti do 9&nbsp;km u različitim vremenskim uvjetima.

### Oklopna zaštita
Tenk Type 99 ima višeslojni (kompozitni) oklop na koji se mogu postaviti i pločice eksplozivno-reaktivnog oklop (ERA). Smatra se da je oklop sličan oklopu ruskog tenka T-90.

### Pokretljivost
Za pokretanje Type 99 koristi vodom hlađeni dizelski motor sa 1500 ks koji je napravljen prema njemačkoj MB871ka501 dizelskoj tehnologiji. Sa masom tenka od 54 tone, ovaj motor pruža odličan omjer snage i težine od 27,78. Maksimalna brzina tenka je 80&nbsp;km/h po dobrom putu, a 60&nbsp;km/h po terenu. Od 0 – 32&nbsp;km/h ubrzava za 12 sekundi. Relativno mala masa u odnosu na zapadne tenkove (M1 Abrams *70 tona*, Leopard 2 *60 tona*) i s ovakvim motorom Type 99 je jedan od najbržih glavnih borbenih tenkova u svijetu.

## Verzije 
### Type 98
[mini|desno|200px|Type 98 na vojnoj paradi u [Pekingu 1999. godine]]
mini|desno|250px|ZTZ-99A tank 20170902
**Type 98** (negdje se naziva i **ZTZ98**) je glavni borbeni tenk kineske proizvodnje koji je prvi put prikazan na vojnoj paradi povodom 50. godišnjice osnivanja kineskih oružanih snaga 1999. godine u Pekingu. Prvi je kineski tenk sa termovizijom za nišandžiju. Oklop tijela i kupole tenka izrađeni su od višeslojnog oklopa, koji pruža veću zaštitu od homogenog čeličnog oklopa protiv projektila sa penetratorom i visoko eksplozivnih granata. tenk ima masu od 51 tone pokretan 1200 ks jakim kineskim 150HB dizelskim motorom i razvija maksimalnu brzino od 70&nbsp;km/h. Na temelju Type 98 tenk razvijen je Type 99.

### Type 99G
Type 99G je modernizirana verzija tenka Type 99 na kojem su napravljene manje izmijene u opremi tenka. Poboljšana je optika i termovizija, komunikacijska oprema itd.

## Reference
Kategorija:Kineski tenkovi